TJK-E bi wesîleya 25ê Teşrîna Peyêne Roja Tekoşînê Mîyanneteweyî yê Vera Şîdetê Serê Cinîyan beyanatêko nuştekî weşana û nê pare kerdî:

"Ma sey cinîyanê kurdan vîrameyîşê wayanê Mîrabelan ser o 25ê teşrîna peyêne sey rojêka sembolîke hesibnenê. Ma bi cesaret û birredarîya xo Rojawan, Başûrê Kurdîstanî, Amerîkaya Latîne, Asya û Ewropa de mil danê cinîyanê xoverdayoxan. Seserra 21. de ma dî ke cînîyê êzidîyan senî bazaran de ameyêne rotene û seba azadkerdişê înan cinîyê êzidîyan senî yenê rêxistinkerdene. Ma bîyî şahîdê têkoşînê cinîyan ê ke Şengal, Reqa, Kobane û Dêra Zorî de DAÎŞ çin kerd. Ma dî ke cinîyanê Rojawanî senî şorişêk awan kerd û seba pawitişê şorişî senî şehîd bîyî. Serdestê camêrdî ganî baş bizanê ke averşîyayîşê cinîyan do nêro astengkerdene. Sey cinîyanê kurdan û cinîyanê dinya ma do kampanyaya 'Women Defend Rojava' 25ê teşrîna peyêne de berz bikê tewr cor. Ma do bi çalakîyan û xoverdayîşê xo ver bi cinîyan şorê."
